да направи подбор на такава извадка, всички производители износители бяха приканени да вземат участие в разследването. Тези страни бяха приканени да заявят своя интерес, като предоставят на Комисията информацията за своите дружества, изисквана в приложение I към известието за започване. Отзоваха се трима производители износители. Те бяха приканени да окажат съдействие, като попълнят въпросника.
 1.6.5. Въпросници и контролни посещения
 (25)
 С цел да получи информацията, която смята за необходима за своето разследване, Комисията изпрати въпросници до тримата включени в извадката производители от Съюза, до правителството на Индия, до тримата производители износители и до двамата вносители, които заявиха своя интерес след започването на процедурата.
 (26)
 Отговори на въпросника представиха тримата включени в извадката производители от Съюза, заявителят, един производител на суровина от Съюза, правителството на Индия и двама производители износители от Индия. Вносителите, които заявиха интереса си, не отговориха на въпросника.
 (27)
 Комисията потърси и провери цялата информация, която сметна за необходима за определяне на вероятността за продължаване или повторно възникване на субсидирането и на вредата, както и за определяне на интереса на Съюза. Също така бе извършено контролно посещение в помещенията на правителството на Индия в Ню Делхи.
 (28)
 Освен това в съответствие с член 26 от основния регламент бяха извършени контролни посещения в помещенията на следните дружества:
 а)
 производители от Съюза
 —
 Indorama Ventures Europe BV, Нидерландия;
 —
 Equipolymers GmbH, Италия, Германия;
 —
 Neo Group, UAB, Литва;
 б)
 производители износители
 —
 Reliance Industries Limited, Mumbai („RIL“)
 —
 IVL Dhunseri Petrochem Industries Private Limited, Kolkata („IDIPL“).
 2. ПРОДУКТ, ПРЕДМЕТ НА ПРЕГЛЕДА, И СХОДЕН ПPОДУКТ
 2.1. Продукт, предмет на прегледа
 (29)
 Продуктът, предмет на настоящия преглед, е същият както при първоначалното разследване, а именно полиетилентерефталат (PET) с вискозитетен индекс 78 ml/g или повече съгласно стандарт ISO 1628-5, понастоящем класиран в код по КН 3907 61 00 и с произход от Индия („продуктът, предмет на прегледа“).
 2.2. Сходен продукт
 (30)
 Беше преценено, че продуктът, предмет на прегледа, който се произвежда в Индия и се изнася за Съюза, и продуктът, който се произвежда и се продава в Съюза от промишлеността на Съюза, имат еднакви основни физични и химични характеристики и еднакви видове основна употреба. Поради това те се считат за сходни продукти по смисъла на член 2, буква в) от основния регламент.
 3. ВЕРОЯТНОСТ ЗА ПРОДЪЛЖАВАНЕ ИЛИ ПОВТОРНО ВЪЗНИКВАНЕ НА СУБСИДИРАНЕТО
 (31)
 Въз основа на субсидиите, разследвани в рамките на предходните прегледи, информацията, съдържаща се в искането за преглед, информацията, предоставена от правителството на Индия и засегнатите производители износители, както и отговорите на въпросника на Комисията, бяха разследвани следните мерки, за които се твърди, че са свързани с програми за предоставяне на субсидии:
 Програми за субсидиране на национално равнище:
 а)
 Схема за предварителни разрешения (AAS)
 б)
 Схема за възстановяване на мита съгласно правило 3, параграф 2 (DDS)
 в)
 Схема за насърчаване на износа чрез внос на производствено оборудване (EPCGS)
 г)
 Схема за стоков износ от Индия (MEIS)
 д)
 Програми за субсидиране на регионално равнище: Схема за освобождаване от данък върху продажбите на електроенергия в Гуджарат (GEDES).
 (32)
 В съответствие с член 18 от